Bangtan Boys

**Bangtan Boys** (Сол: 방탄소년단 -> Бангтан-Сунёндан) буюу **BTS** нь долоон гишүүний бүрэлдэхүүнтэй Өмнөд Солонгосын хөвгүүдийн хамтлаг юм. Тэд 2010 онд байгуулагдаж, 2013 онд Big Hit Entertainment-ийн удирдлаган дор дэбютээ хийсэн.

Тус хамтлаг нь RM, Jin, Suga, J-Hope, Jimin, V, Jungkook гэсэн гишүүдээс бүрдэх ба бүх гишүүд хамтлагийнхаа дууны ая, үг, продюсерийн ажилд хамтарч ажилладаг. Анхандаа хип хоп хамтлаг байсан хэдий ч, жил ирэх тусам хөгжмийн хэв маяг нь хөгжсөөр, олон янзын төрлүүдээр уран бүтээлээ туурвидаг болсон. Ихэнхдээ хувийн болон нийгмийн сэдэв дээр төвлөрсөн тэдний дууны үг нь сэтгэцийн эрүүл мэнд, сургуулийн насны залуучуудын бэрхшээл, алдаа дутагдал, өөрийгөө хайрлах үзэл, хувь хүний үзэл санааны сэдвүүдийг хөндсөн байдаг. 

2013 онд *"2 Cool 4 Skool"* хэмээх сингль цомгоороо дэбютээ хийж, 2014 онд *"Dark & Wild"* нэртэй анхны студийн цомог болон Япон хэл дээрх *"Wake Up"* цомгоо тус тус гаргасан. 2016 онд гаргасан хоёр дахь студийн цомог болох *"Wings"* нь Өмнөд Солонгостоо нэг сая хувь борлогдсон тэдний анхны цомог болжээ. 2017 онд тэд дэлхийн хөгжмийн зах зээлд гарснаар Солонгосын давалгааг АНУ-руу хөтөлж, олон тооны цомог борлуулалтын рекордыг эвдсэн байна. Тэд АНУ-ын **Recording Industry Association** (RIAA) холбооноос *"Mic Drop"* дуугаараа *"Gold"* гэрчилгээ авсан анхны Солонгос хамтлаг болсны зэрэгцээ 2018 онд *"Love Yourself: Tear"* студийн цомгоороо АНУ-ын Billboard 200 чартыг тэргүүлсэн анхны Солонгос уран бүтээлчид болжээ. Тэд мөн 2 жилээс багагүй хугацаанд АНУ-д 4 цомгоороо 1-т жагсаж, The Beatles хамтлагаас хойш анх удаа уг амжилтанд хамгийн хурдан хугацаанд хүрсэн хамтлаг болсон юм. 2018 онд гаргасан *"Love Yourself: Answer"* цомог нь *RIAA* холбооноос *"Platinum"* гэрчилгээ хүртсэн анхны Солонгос цомог юм. 2020 онд *"Dynamite"*, *"Life Goes On"*, *"Savage Love"* дуунуудаараа *"Billboard Global 200"* болон Billboard Hot 100 чартуудыг 3 удаа тэргүүлсэн анхны Солонгос уран бүтээлчид болсон. 2021 онд "Dynamite" дуугаараа Грэмми-д нэр дэвшсэн анхны Солонгос уран бүтээлчид болж, дараах жилийн Грэмми-д *"Butter"* дуугаараа дахин нэр дэвшиж, 2023 оны Грэмми-д анх удаа 3 төрөлд нэр дэвшжээ. 

BTS нь 2023 оны байдлаар 40 сая гаруй цомог борлуулсан бөгөөд Өмнөд Солонгосын түүхэн дэх хамгийн их борлуулалттай уран бүтээлчид юм. Тэдний **Map of the Soul: 7** цомог нь 4 сая хувь болон 5 сая хувь борлогдсон Өмнөд Солонгосын анхны цомог болж байжээ. 2019 оны *"Love Yourself World Tour"*-ынхаа үеэр тэд *Rose Bowl*, Wembley зэрэг дэлхийд томоороо алдартай цэнгэлдэх хүрээлэнд тоглолтынхоо тасалбарыг бүгдийг нь зарж чадсан анхны Ази уран бүтээлчид болж байсан юм. Олон улсын *"Federation of the Phonographic"* (IFPI) холбооноос 2020 болон 2021 онуудад тэднийг дэлхийн шилдэг уран бүтээлчид гэж нэрлэж байжээ. 

Хөгжмөөс гадна тэд 2017 онд UNICEF (НҮБ-н хүүхдийн сан)-тай хамтран **"LOVE MYSELF"** (Өөрийгөө хайрла) компанит ажлыг хэрэгжүүлж, UNICEF-ын Ерөнхий ассемблейн чуулганд 3 жил дарааллан илтгэл тавьж, Өмнөд Солонгос Улсын Ерөнхийлөгчөөс Соёлын гавьяаны одон хүртэн, гавьяаны одон хүртсэн хамгийн залуу уран бүтээлчид болсон байна.

2022 оны 6 сарын 14ны өдөр гишүүд цэргийн алба хаахын тулд хамтлагийн үйл ажиллагааг түр завсарлан гишүүн тус бүрийн соло үйл ажиллагааг эхлүүлэхээ зарлаж, 2025 оны 6 сараас хамтлагийн үйл ажиллагааг үргэлжлүүлж эхлэх төлөвлөгөөтэй байгаагаа зарласан юм. 2022 оны 12 сараас эхлэн 2023 оны 12 сар гэхэд бүх гишүүд ээлж дараалан цэргийн албанд татагдаж, 2024 оны 11 сарын байдлаар хоёр гишүүн (Jin, J-Hope) цэргийн албаа хааж дуусгаад байна. 

## Нэр
BTS гэдэг нь **B**ang**t**an **S**onyeondan (Сол:방탄소년단) гэдэг үгний товчлол бөгөөд орчуулбал 'Сум нэвтэрдэггүй хөвгүүд' гэсэн утгатай. Энэ нь "Өсвөр насныхан руу бууны сум мэт чиглэсэн олон янзын хэвшмэл ойлголт, шүүмжлэл, хүлээлтийг хаах, тэдэнд бамбай болох" гэсэн утгыг илэрхийлдэг. 2017 оны 7 сард тэд өөрсдийн шинэ брэнд нэрээ "**B**eyond **T**he **S**cene" гэж зарласан. Энэ нь тэдний нэрний утгыг өргөжүүлж, илүү өсөн дэвшсэн гэх санааг илэрхийлсэн байна.

## Бүрэлдэхүүн 
### Гишүүн: 7 
## Карьер
### 2010–2014 он: Бэлтгэл болон эхний жилүүд 
 Music Center-д үзүүлбэрээ үзүүлж байгаа нь.|thumb|alt=|left]]
2010 онд Big Hit Entertainment-ын гүйцэтгэх захирал Bang Si-hyuk тухайн үедээ олонд танигдаагүй ч сайн реп хийдэг байсан (underground rapper) RM-тай уулзаж, түүний реп хийж байгааг хараад анх BTS-ыг байгуулах талаар төлөвлөж эхэлсэн. BTS нь анхандаа YG Entertainment-ын *"1TYM"* хэмээх хамтлаг шиг хип хоп хамтлаг байхаар төлөвлөгдөж байсан ч, оронд нь "Орчин үеийн залууст түшиг тулгуур хэрэгтэй үед нь мөрөө өгч чадар баатар хэрэгтэй" гэж Bang Si-hyuk шийдсэн байна. Тус хамтлаг 2011 онд дэбютээ хийх ёстой байсан ч хойшлогдож, гишүүд *2AM* болон *Lee Seung-gi* зэрэг уран бүтээлчдийн хэд хэдэн дуунууд дээр хамтран ажиллаж, олон уран бүтээлчдийн арын бүжигчнээр ажиллан туршлага хуримтлуулсан. 

Гишүүд Jin, Suga, J-Hope, Jimin, V нар Big Hit Entertainment-ээс зохион байгуулсан орон нутгийг хамарсан, улсын хэмжээний **Hit it** сонгон шалгаруулалтаар дамжуулан 2010 болон 2011 онуудад элссэн. Хамтлагийн гишүүн Jungkook 7-р ангидаа **Superstar K2** сонгон шалгаруулалтад орсныхоо дараа хэд хэдэн компаниас урилга авсан, үүний дунд Big Hit байсан. Big Hit-ын урилгын хариуд татгалзсанаа хэлэх гэж Big Hit-ын төв байранд очоод RM-ыг хараад бодлоо өөрчилж, Big Hit-д орохоор шийдсэн гэсэн цуу яриа байдаг. RM нь *Big Hit*-д орохоосоо өмнө аль хэдийн **Runch Randa** хэмээх тайзны нэрээр реппэрийн гараагаа эхэлсэн байсан ба реппэр *Zico*-той хамтран хэд хэдэн дуун дээр ажиллаж байсан. J-Hope **Neuron** хэмээх гудамжны бүжгийн хамтлагт байсан ба Куанжү-гийн бүжгийн наадмаас шагнал хүртсэнийхээ дараахан  Big Hit Entertainment-ээс зохион байгуулсан орон нутгийн *"Hit it"* сонгон шалгаруулалтанд орж тэнцсэн байна. 

2012 он гэхэд Jin, Suga, J-Hope, RM, Jimin, V, Jungkook гэсэн 7 гишүүн албан ёсоор бүрэлдэж, түүнээс өмнө фэнүүдтэйгээ холбоо барихын тулд ашиглах гэж 2011 оны 7 сард хувийн twitter хаягаа нээсэн байна. Дэбют хийхээс нь өмнө Big Hit-ээс гишүүн V-гын царайг олонд харуулахгүйн тулд нууцалдаг байсан нь хэтэрхий царайлаг болохоор өөр компанид алдчихаж магадгүй гэж айдаг байсан учраас гэж ч үздэг, зарим нь V хэтэрхий ичимхий байснаас болсон ч гэгддэг.  Дэбютээ хийхээс 6 сарын өмнө олон нийтийн вэбсайтууд болон *Youtube*, *SoundCloud* дээрх ковер дуунуудаараа олны анхаарлыг татаж эхэлсэн юм.

2013 оны 6 сарын 12нд BTS анхны цомгоо 1980-90-ээд оны хуучны хип хоп төрхтэйгээр,  *"2 Cool 4 Skool"* нэртэйгээр гаргасан бөгөөд цомгийн гол дуу болох *"No More Dream"* нь Солонгосын чартад 124-р байранд ороод төд удалгүй жагсаалтаас хасагдсан юм. Тэд 6 сарын 13нд *"No More Dream"* дуугаараа *"M Countdown"* хөгжмийн нэвтрүүлгийн тайзан дээр анх удаа үзүүлбэрээ үзүүлсэн. Тэдний анхны цомгийн дууны үгэнд залуучуудыг гэх үл ойлголцол, өрөөсгөл хандлага, залуучуудын мөрөөдлийг нурааж буй нийгмийг шүүмжилж, залуучуудын ирээдүйн талаарх сэтгэлийн түгшүүр, сэтгэл гутрал зэргийг тусгасан байна.   Тэдний дараагийн дуу болох *"We Are Bulletproof Pt. 2"* дуу нь чартуудад жагсаж чадаагүй юм. 

2013 оны 9 сард *"O!RUL8,2?"* хэмээх өргөтгөсөн цомгоо гол дуу болох *"N.O"*-ын хамт гаргаж, тэр нь Солонгосын чартанд 92-р байранд бичигджээ. *"O!RUL8,2?"* цомог нь гарсан жилдээ анхны цомгоосоо 10,000-аар их буюу 34,000 хувь борлогдсон байна. Хөгжмийн хувьд өмнөх *"2 Cool 4 Skool"* цомгийн нэгэн адил хүсэл тэмүүлэл гэсэн сэдвийг агуулж, дууны үгний хувьд мөрөөдөл болон аз жаргалыг түлхүү тусгаж өгч, мөн түүнийхээ хажуугаар боловсролын хатуу тогтолцоог хөндсөн байна. Тэр сардаа "**Rookie King**" хэмээх өөрсдийн телевизийн нэвтрүүлгээ *"SBS M"* сувгаар гаргасан. 2013 оны төгсгөлд *Melon Music Awards*, *Golden Disc Awards* болон *Seoul Music Awards*-аас тус тус *New Artist of the Year* шагналыг авчээ.

### 2014–2017
#### *Skool Luv Affair* болон анхны тоглолт
Тэдний дараагийн цомог болох *"Skool Luv Affair"* нь 2014 оны 2 сард гарсан бөгөөд Солонгосын *Gaon* цомгийн жагсаалтыг тэргүүлж, тэр ондоо 100,000 хувь борлуулагджээ.  Энэ үед мөн *Billboard*-ын *"World Albums Chart"*-д 3-т жагссан нь  BTS-ын хувьд хамгийн анхны удаа *Billboard*-д жагссан явдал байлаа. Тус цомогт нь багтсан *"Boy in Luv"* (상남자) дуу болон *"Just One Day"* (하루만) дуунууд нь Солонгосын чартад 45, 149-р байруудад тус тус оржээ. *"Skool Luv Affair"*-ийг гаргасныхаа дараа Солонгосын хөгжмийн нэвтрүүлгүүдэд хэд хэдэн удаа оролцож, 3 сард нь Сөүлд анхны фэн уулзалтаа 3'000 хүнтэйгээр хийж, фэн клубынхаа (fandom гэж нэрийддэг) нэрээр **A.R.M.Y.** гэх нэрийг бий болгожээ. Тэр оны 7 сард анхны тоглолтоо АНУ-ын Баруун Холливүүдэд байрлах *"Troubadour"* шөнийн клубт 200 үзэгчдэд үнэ төлбөргүйгээр зохион байгуулж, 8 сард нь Лос Анжелесд зохион байгуулагдсан **KCON** хөгжмийн наадамд анх удаа оролцсон байна.

2014 оны 8 сард тэд анхны студийн *"Dark & Wild"* цомгоо гаргасан нь Солонгосын цомгийн чартад 2-р байранд бичигдэж, нийт 200,000 гаруй хувь борлогдсон байна. Тус цомогт багтсан *"Danger"* дуу болон *"War of Hormone"* (호르몬 전쟁) дуунууд нь Солонгосын дууны чартад 58-р байр, 173-р байруудад тус тус орсон юм. Цомгийн үйлдвэрлэлийн явцад тэд Лос Анжелесын нэгэн гражид байрлах түр зуурын студидээ *"Danger"* дуугаа бичжээ. Удалгүй тэд өөрсдийн анхны аялан тоглолтыг *"Live Trilogy Episode II: The Red Bullet"* нэртэйгээр эхлүүлж, 10 сараас 12 сар хүртэл Сөүл, *Кобе*, Токио, Манила, Сингапур, Бангкок гэсэн зургаан хотод тоглолтоо зохион байгуулсан юм.

2014 онд *"No More Dream"* дуугаа Япон хэл дээр дахин хоолойн бичлэг хийлгүүлж, 2014 оны 6 сард Японд гаргасан. Тэдний Японы анхны студийн цомог болох *"Wake Up"* цомог нь 2014 оны 12 сард гарч, долоо хоног бүрийн *"Oricon Albums Chart"* жагсаалтын 3-т бичигдэж, 28,000 хувь зарагджээ. Цомгийнхоо үйл ажиллагаатай холбогдуулан тэд 2015 оны 2 сард анхны Япон аялан тоглолтоо *"Wake Up: Open Your Eyes"* гэсэн нэртэйгээр эхлүүлж, 4 хотын 25,000 фэнүүдтэйгээр тоглолтоо хийсэн юм. 2014 оны 12 сард дууссан байсан *"The Red Bullet"* аялан тоглолт нь 2015 оны 6 сарын 6нд Малайз улсад дахин үргэлжилж, Австрали, Хойд Америк, Латин Америкт хийгдсээр 8 сард Хонконгт өндөрлөсөн. Тус аялан тоглолтыг нийт 13 орны 18 хотод 80,000 үзэгч үзжээ.

#### Нээлт болон арилжааны амжилт
BTS нь "залуу нас"-ны гоо үзэсгэлэн хийгээд сэтгэлийн түгшүүрийг илэрхийлэхийг хүсч, түүнийгээ *"花樣年華"* (Солонгосоор: 화양연화 / ХваЯнЁнХва) хэмээн нэрлэн эхлүүлэхээр зорьж эхэлсэн. Энэ нь Англиар *Hwa Yang Yeon Hwa* бөгөөд фэнүүд хоорондоо товчлоод **HYYH** гэж их хэрэглэдэг. *花樣年華* гэдэг ханз нь "Амьдралын хамгийн үзэсгэлэнтэй мөч" гэсэн утгатай. Үүгээрээ тэд залуу нас бол амьдралын хамгийн үзэсгэлэнтэй мөч гэж тодорхойлсон байна. Тэдний гурав дахь цомог *The Most Beautiful Moment in Life, Part 1* нь 2015 оны 3-р сард гарч, Америкийн алдарт суваг *Fuse*-ээс тус цомгийг *"2015 оны хамгийн шилдэг 27 цомог"* жагсаалтад багтааснаар тус жагсаалтанд орсон цорын ганц Солонгос цомог болсон байна. Тус цомог өнөөдрийг хүртэл 415,000 гаруй хувь борлогдоод байна. Тус цомгийн гол дуу болох *I Need U* нь BTS-ын анхны Солонгосын чартын эхний 5-т жагсаж чадсан дуу болсон бөгөөд 2015 оны 5 сарын 5-нд *SBS MTV*-ын *The Show* хөгжмийн шоу нэвтрүүлгээс *I Need U* дуугаараа анх удаа ялалт авсан юм. Тус цомгийн хоёр дахь гол дуу болох *Dope* (Солонгосоор: 쩔어) дуу нь зөвхөн Солонгостоо 44-р байранд жагсаж байсан бол **Billboard**-ийн *World Digital Songs Chart* жагсаалтанд 3-р байранд бичигдэж, тэр оныхоо 10-р сард Youtube дээр 100 сая гаруй үзэлттэй болсон BTS-ын анхны клип болжээ. 2015 оны 6-р сард *Live Trilogy Episode II: The Red Bullet* хэмээх өргөтгөсөн дэлхийн аялан тоглолтоо эхлүүлж, Ази, Далайн орнууд, Хойд Америк, Латин Америкийн хотуудаар тоглолтоо зохион байгуулсан. Дараа нь 8-р сарын 15, 16-нд Японы *Summer Sonic Festival*-д оролцсон байна. 

11-р сард BTS гурав дахь аялан тоглолтын аянаа "The Most Beautiful Moment in Life: On Stage" нэртэйгээр эхлүүлж, Сөүл дахь тоглолтуудынхаа үеэр дөрөв дэх цомог болох *The Most Beautiful Moment in Life, Part 2*-ынхаа гол дуу *RUN*-ыг хамгийн анх удаа дуулж, тайзан дээр уг дууныхаа дэбютийг хийж байсан юм. Энэхүү цомог нь Солонгосын Gaon чартын долоо хоног тутмын цомгийн жагсаалтыг тэргүүлж, мөн **Billboard**-ын *World Albums* чартыг тэргүүлснээр олон долоо хоногийн турш *World Albums* жагсаалтанд үлдэж чадсан анхны Солонгос уран бүтээлчид болж байжээ. Түүнчлэн тэдний хувьд анхны **Billboard 200** жагсаалтанд орсон мөч нь энэ үед байсан бөгөөд тэд 171-р байранд жагсаж чадсан юм.

### 2017 он 
2017 оны 2 сард "You never walk alone" цомгоо гаргасан бөгөөд энэ нь зарим рекордуудыг шинэчилсэн юм. Мөн 5 сард Billboard Music Awards- аас "Top Social Artist" шагналыг хүртсэнээр энэ ёслолоос шагнал авсан анхны Солонгос хамтлаг болжээ. Үүний дараа 9 сард "Love Yourself: Her" цомгоо гаргаснаар маш олон амжилтыг бий болгож, түүгээрээ олон рекордыг эвдсэн. Үүний нэг нь тэдний "Love Yourself: Her" цомгийн "DNA" дуу нь 24 цагийн дотор хамгийн их хандалт авсан дуу болсноос гадна хамгийн хурдан 100 сая хандалт хүрсэн дуу болсон юм. Мөн энэхүү цомгийн "Best of me" дууг "The Chainsmokers"-той хамтран гаргасан. Үүний дараагаар тэд AMA (American music awards)-д уригдаж, үзүүлбэрээ үзүүлсэн анхны К-Поп хамтлаг болсон. Энэ ёслолын үеэр олон алдартай хамтлаг, дуучид, жүжигчид тэдний болон тэдний фэнүүдийн талаар Twitter-т жиргэцгээж байсан юм.

Тус оны MAMA (Mnet Asian Music Award)-аас Artist Of The Year (Оны шилдэг уран бүтээлч) шагналыг дахин авснаар тэд энэхүү шагналыг дараалан авсан анхны хамтлаг болж байгаа юм.

### 2018 он 
2018 оны 5 сард гарсан "Love Yourself : Tear" цомог нь тэдний өмнөх амжилтуудыг шинэчлэн тогтоосон. Мөн 8 сард гарсан "Love Yourself : Answer" цомгийн гол дуу "IDOL" 24 цагт хамгийн их хандалт авсан дэлхийн рэкордыг шинэчлэн, хамгийн хурдан 100 сая хандалт авсан рэкордыг шинэчилсэн юм.  Мөн тэд НҮБ-ын томоохон чуулган дээр үг хэлж илтгэл тавьсан анхны K-POP хамтлаг болсон.

2018 онд "Love Yourself" нэртэй аялан тоглолтоороо дэлхийн том том стадиумуудад тоглолтоо хийсэн, BTS нь Wembley Stadium(London)-д тоглолтоо хийсэн хамгийн анхны К-Поп уран бүтээлч бөгөөд тус аялан тоглолтын орон орны тасалбарууд минут болон секундээр хэмжигдэн зарагдаж дууссан нь ямар том хамтлаг болохыг нь харуулах байх. Дурьдвал: Wembley, Citi Field, Rose Bowl, Soldier Field, Metlife Stadium. Мөн Billboard-д нэр дэвшсэн анхны К-Поп хамтлаг бөгөөд 3 жил дарааллан шагнал хүртсэн билээ. (Тус шагналд нэр дэвшсэн бусад уран бүтээлчид: Justin Bieber, Ariana Grande, Demi Lovato, Shawn Mendes зэрэг) BTS бол уг Awards-д оролцсон Цор Ганц Солонгос Уран Бүтээлчид бөгөөд 2 жил дарааллан оролцож, шагнал гардуулан, Lil Nas X-тэй хамтран "Old Town Road" дуун дээр performance үзүүлсэн.

### 2019 он 
2019 оны Grammy шагнал гардуулах ёслолд урилгаар оролцсон бөгөөд олон алдартай уран бүтээлч нарт шагнал гардуулсан. Тэд 4-р сарын 12нд boy with luv гэх дуугаа Halsey тай хамтран эргэн ирэлт хийж, эхний 24 цагийн дотор 78 сая хүн үзэж youtube-д ахин шинэ рекорд тогтоосон юм.

2019 оны "Солонгос улсын хэн авч явдаг вэ?" судалгаанд 1000+ эдийн засаг, санхүү, улс төрийн шинжээчид оролцсон бөгөөд BTS-ийн нэг жилд Солонгос улсад оруулдаг эдийн засгийн нөлөө нь 5.6 триллион вон буюу 13.44 триллион төгрөг гэсэн тооцоо гарснаар уг жагсаалтын 8-рт бичигдсэн.

Мөн Солонгосын хамгийн нөлөө бүхий алдартан хэмээх 1000 хүний дунд явуулсан санал асуулгад BTS 29.5%-н саналаар 1-р байранд орсон. Одоогоор BTS хамтлаг нь хамгийн шилдэг хамтлаг юм. Мөн бусад хамтлагууд BTS хамтлагт Америкийн зах зээлд орох үүд хаалгыг нээж өгсөнд мөн замыг нь засаж өгсөнд талархаж буйгаа илэрхиййлсээр байдаг.

## Гаргасан цомог
**Солонгос студийн цомог**
* *Dark & Wild* (2014)
* *Wings* (2016)
* *Love Yourself: Tear* (2018)
* *Map of the Soul: 7* (2020)
* *Be* (2020)
* *Arirang* (2026)
**Япон студийн цомог**
* *Wake Up* (2014)
* *Youth* (2016)
* *Face Yourself* (2018)
* *Map of the Soul: 7 – The Journey* (2020)

## Кино
**Баримтат кинонууд**
* *Burn the Stage: The Movie* (2018)
* *Love Yourself in Seoul* (2019)
* *Bring the Soul: The Movie* (2019)
* *Break the Silence: The Movie* (2020)
* *BTS: Permission to Dance on Stage – LA* (2022)
* *BTS: Yet to Come in Cinemas* (2023)

**Онлайн нэвтрүүлэг**
* *Run BTS* (2015–одоо)
* *BTS In the Soop* (2020–2021)

## Ном 
* *Beyond the Story* (2023)

## Аялан тоглолтууд
* The Red Bullet Tour (2014–2015)
* Wake Up: Open Your Eyes Japan Tour (2015)
* The Most Beautiful Moment in Life On Stage Tour (2015–2016)
* The Wings Tour (2017)
* Love Yourself World Tour (2018–2019)
* Map of the Soul Tour (2020; цуцлагдсан)
* Permission to Dance on Stage (2021–2022)

## Лавлах бичиг 
Ангилал:Өмнөд Солонгосын хамтлаг
Ангилал:Хөвгүүдийн хамтлаг